open-index/open-wikipedia-markdown huggingface dataset:
Pseudisthmiade

* Se Systematisk inndeling

***Pseudisthmiade*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, slank, rødgul og svart trebukk med forkortede dekkvinger. Antennene, hodet, dekkvingenes spiss, bakkroppens spiss, bakbeina (bortsett fra lårets midtfelt) og føttene på alle beinpar er svarte, pronotum, mesteparten av dekkvinger og bakkropp, for- og midtbein og et bredt belte midt på baklåret er gulrøde. Antennene er noe over halvparten så lange som kroppen, litt fortykkede mot spissen. Pronotum er sylindrisk, litt bredere enn langt. Dekkvingene er litt innsvingende på sidene, dekker noe mindre enn halvparten av bakkroppens lengde. Beina er nokså lange og tynne, lårene klubbeformede.

## Utbredelse
Slekten er utbredt i Fransk Guyana.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Rhinotragini Lacordaire, 1869
******** Slekten *Pseudisthmiade* Tavakilian & Peñaherrera, 2005
********* *[[Pseudisthmiade larrei]]* Tavakilian & Peñaherrera-Leiva, 2005

## Referanser


## Kilder
* Katalog med utbredelsesdata 
* Cerambycidae of the World - Rhinotragini

## Eksterne lenker
* Bildegalleri 
* 
*
Hynivegen (Skien)

**Hynivegen** (1-575, 8-492) er en 6,2 km lang gate i Skien. Den går fra Gulsetvegen ved Strømdal til Valebøvegen. Deler av Hynivegen tilhører fylkesvei 43.

## Referanser
Klostergata (Skien)

**Klostergata** (3–49, 30–38) er en 800 meter lang gate i Skien. Den går fra krysset med Ulefossvegen og Grogata, over Klosterøya og Smieøya hvor veien skifter navn til Bruene.

## Referanser
Clepitoides

* Se Systematisk inndeling

***Clepitoides*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, slanke, gulaktie og svarte trebukker med forkortede dekkvinger. Antennene er litt over halvparten så lange som kroppen, tydelig utvidete mot spissen, hvert ledd med lys rot og mørk spiss. Pronotum er sylindrisk til tønneformet, lengre enn bredt, gjerne rødlig med svart midtstripe. Dekkvingene er tydelig innsvingende på sidene, dekker omtrent to tredjedeler av bakkroppens lengde, oftest gulbrune med mørk rand. Beina er nokså lange og tynne, lårene klubbeformede.

## Utbredelse
Slekten er utbredt i Argentina, Brasil og Bolivia.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Rhinotragini Lacordaire, 1869
******** Slekten *Clepitoides* Clarke, 2009
********* *[[Clepitoides anae]]* Clarke, 2009
********* *[[Clepitoides crocata]]* (Bates, 1873)
********* *[[Clepitoides gerardi]]* Clarke, 2009
********* *[[Clepitoides neei]]* Clarke, 2009
********* *[[Clepitoides pallidicornis]]* (Zajciw, 1966)
********* *[[Clepitoides picturata]]* (Gounelle, 1911)
********* *[[Clepitoides thomasi]]* Santos-Silva, Clarke & Martins, 2013
********* *[[Clepitoides virgata]]* (Gounelle, 1911)

## Referanser


## Kilder
* Katalog med utbredelsesdata 
* Cerambycidae of the World - Rhinotragini

## Eksterne lenker
* Bildegalleri 
* 
*
Acatinga

* Se Systematisk inndeling

***Acatinga*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, slanke, brunlige trebukker. Antennene er noe lengre enn kroppen, tydelig utvidete mot spissen, stort sett mørke, men med 2-3 hvitaktige ledd nær spissen (det ytterste leddet er svart). Pronotum er tønneformet, lengre enn bredt, rødlig eller svart med tegninger av lyse skjell. Dekkvingene er tydelig innsvingende på sidene, men når omyyrent til bakkroppsspissen, gulbrune eller rødbrune med mørk rand. Beina er nokså lange og tynne, lårene litt klubbeformede.

## Utbredelse
Slekten er vidt utbredt i Sør-Amerika, fra Fransk Guyana i nord til Argentina i sør.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Rhinotragini Lacordaire, 1869
******** Slekten *Acatinga* Santos-Silva, Martins & Clarke, 2010
********* *[[Acatinga boucheri]]* (Tavakilian & Peñaherrera, 2005)
********* *[[Acatinga gallardi]]* (Peñaherrera & Tavakilian, 2004)
********* *[[Acatinga maia]]* (Newman, 1841)
********* *[[Acatinga quinquemaculata]]* (Zajciw, 1966)

## Referanser


## Kilder
* Katalog med utbredelsesdata 
* Cerambycidae of the World - Rhinotragini

## Eksterne lenker
* Bildegalleri 
* 
*
Meensvegen (Skien)

**Meensvegen** (1-425, 4-360) er en 4,3 km lang gate i Skien. Den går fra Gunnar Knudsens veg til Lidvegen.

## Referanser
Pyrpotyra

* Se Systematisk inndeling

***Pyrpotyra*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, slank, mørke trebukker med rødt pronotum. Dekkvingene kan ha grønnlig metallglans. Antennene er noe lengre enn kroppen, noe utvidete mot spissen, de nest-ytterste leddene gulhvite. Pronotum er tønneformede, lengre enn bredt. Dekkvingene er litt innsvingende på sidene, men når omtrent til bakkroppsspissen. Beina er nokså lange og tynne, lårene noe klubbeformede.

## Utbredelse
Artene er utbredt i Fransk Guyana, Peru og Brasil.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Rhinotragini Lacordaire, 1869
******** Slekten *Pyrpotyra* Santos-Silva, Martins & Clarke, 2010
********* *[[Pyrpotyra albitarsis]]* (Galileo & Martins, 2010)
********* *[[Pyrpotyra capixaba]]* Santos-Silva, Martins & Clarke, 2010
********* *[[Pyrpotyra paradisiaca]]* (Tippmann, 1953)
********* *[[Pyrpotyra paraensis]]* Santos-Silva, Martins & Clarke, 2010
********* *[[Pyrpotyra pytinga]]* Santos-Silva, Martins & Clarke, 2010

## Referanser


## Kilder
* Katalog med utbredelsesdata 
* Cerambycidae of the World - Rhinotragini

## Eksterne lenker
* Bildegalleri 
* 
*
Aasmund Vinjes gate (Skien)

**Aasmund Vinjes gate** (1-41, 2-44) er en 640 meter lang gate i Skien. Den går fra Hesselbergs gate til Keysers gate. 

## Referanser
Gregorius Dagssons gate (Skien)

**Gregorius Dagssons gate** (1-275, 4-280) er en 4,6 km lang gate i Skien. Den går sørover fra Øvregate og ender som blindvei etter Kollenvegen. Gaten er oppkalt etter Gregorius Dagsson.

## Referanser
Stultutragus

* Se Systematisk inndeling

***Stultutragus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, slanke, gule, oransje eller gulbrune og svarte trebukker. Antennene er kortere enn kroppen, nokså tynne, oftest litt utvidet mot spissen. Pronotum er tønneformet, litt lengre enn bredt, gjerne gulaktig med en svart midtflekk, men kan også være andre farger. Dekkvingene er varierende i formen: tydelig innsvingende på sidene, ganske jevnbrede eller jevnt avsmalnende bakover, farget i gulaktig og svart. De dekker vanligvis hele bakkroppen og har en liten, skarp tann ved "bakhjørnet". Beina er nokså lange og tynne, lårene klubbeformede.

## Utbredelse
Slekten er utbredt fra Costa Rica i nord til Argentina i sør.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Rhinotragini Lacordaire, 1869
******** Slekten *Stultutragus* Clarke, 2010
********* *[[Stultutragus bifasciatus]]* (Zajciw, 1965)
********* *[[Stultutragus cerdai]]* (Peñaherrera & Tavakilian, 2003)
********* *[[Stultutragus crotonaphilus]]* Clarke, 2010
********* *[[Stultutragus endoluteus]]* Bezark, Santos-Silva & Martins, 2011
********* *[[Stultutragus estebani]]* Audureau & Demez, 2014
********* *[[Stultutragus fenestratus]]* (Lucas, 1859)
********* *[[Stultutragus linsleyi]]* (Fisher, 1947)
********* *[[Stultutragus mataybaphilus]]* Clarke, 2010
********* *[[Stultutragus nigricornis]]* (Fisher, 1947)
********* *[[Stultutragus poecilus]]* (Bates, 1873)
********* *[[Stultutragus romani]]* (Aurivillius, 1919)
********* *[[Stultutragus tippmanni]]* Santos-Silva, Bezark & Martins, 2012
********* *[[Stultutragus ventriguttatus]]* Santos-Silva, Bezark & Martins, 2012
********* *[[Stultutragus xantho]]* (Bates, 1873)

## Referanser


## Kilder
* Katalog med utbredelsesdata 
* Cerambycidae of the World - Rhinotragini

## Eksterne lenker
* Bildegalleri 
* 
*
Skjoldneslokket

**Skjoldneslokket** er en tunnel på europavei 39 i Bergen kommune i Vestland. Tunnelen ligger ved Sjoldnes Hop. Tunnelen er en del av et større boligprosjekt på Skjoldnes. 

## Se også
* Troldhaugtunnelen
* Veitunneler i Norge
* Undersjøiske veitunneler i Norge

## Referanser


## Eksterne lenker
* Milepel AS http://milepel.no/skjoldnesprosjektet
* Vegvesenets [vegkart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@-32287,6726316,13/vegobjekt:82252867:58b02c:67)
Elektronpar

Et **elektronpar** er to elektroner som går sammen i en elektronparbinding. De to elektronene er i samme molekylære orbitale, men har motsatt spinn. Elektronpar-konseptet ble beskrevet i 1916 av Gilbert N. Lewis.

## Referanser
Tabebuia

***Tabebuia*** er ei slekt i trompettrefamilien.

Artene er trær eller busker. De er enten eviggrønne eller feller løvet i tørketida. Kjerneveden er lysebrun til rødbrun og lik yteveden. Bladene er av og til enkle, men som regel tre- til sjukoblete. Småbladene er opptil 35 cm lange og 32 cm brede.

Blomsterstanden er tosidig forgrenet uten en godt utviklet sentralstilk; den er oftest en topp med noen få blomster. To arter har gule blomster, og de andre har hvite til rosa blomster, ofte med gult svelg. Begerrøret er læraktig med som regel to til tre tenner. Frukten er en avlang, linjeformet til sylindrisk, glatt eller ribbet kapsel som sprekker opp og slipper ut frøene som har to gjennomsiktige vinger.

*Tabebuia* er utbredt i Mellom- og Sør-Amerika og på Antillene. Det er spesielt mange arter på Cuba og Hispaniola. Slekta omfattet tidligere omtrent 100 arter, men molelylærgenetiske studier har vist at slekta i vid betydning er polyfyletisk. Mange arter er derfor flyttet til slektene  *[[Handroanthus]]* og *[[Roseodendron]]*, og det er nå 67 arter i slekta.

Flere arter i slekta plantes overalt i tropiske strøk på grunn av den vakre blomstringen. *[[Tabebuia rosea]]* (også kalt *T.&nbsp;pentaphylla*) er et viktig tømmertre, og virket kalles *apamate*. 

## Galleri

Starr 070124-3812 Tabebuia aurea.jpg|Blomst hos *Tabebuia&nbsp;aurea*
Hoja T.aureaSDC13044.JPG|Femkoblet blad og frukt hos *Tabebuia&nbsp;aurea*
Tabebuia elliptica (A. DC.) Sandwith (2247566592).jpg|Blomst hos *Tabebuia&nbsp;elliptica*
Tabebuia pallida bark in Secunderabad, AP W IMG 6698.jpg|Bark hos *Tabebuia&nbsp;pallida*
Tabebuia stenocalyx Sprague & Stapf (2329944288).jpg|Frukt og frø hos *Tabebuia stenocalyx*


## Litteratur
* 
* 
* 
* 

## Eksterne lenker
*
Elias Johannesen Augestad

**Elias Johannesen Augestad** (født 1. oktober 1871 i Strandebarm, død 17. januar 1935 i Elverum) var lærer i Elverum fra 1892 til sin død, og ordfører i Elverum 1920-1922.

Han tok lærerutdanning ved Stord seminar i 1891, begynte å jobbe i Elveum i 1892, og arbeidet de første årene i Bjølset og Hagen skolekretser, sør i kommunen. Han tok examen artium ved Fru Ragna Nielsens skole i 1903. Fra 1913 var han lærer ved Elverum kommunale høyere almenskole. Han satt i kommunestyret fra 1913 til 1922, og var varaordfører 1917–1919.

## Referanser
Harald Konow

**Harald Georg Christian Konow** (født 18. juni 1841 i København, død 29. januar 1883 i Balestrand) var en norsk dyrlege og statsagronom.

## Liv
Han var sønn av brukseier Wollert Konow (1809–1881) og Marie Louise Oehlenschläger, og bror av statsminister Wollert Konow (SB).

Etter å ha vært elev ved Søndre Bergenhus amts landbruksskole på Sandvik studerte han ved Den kongelige Veterinær- og Landbohøiskole i København, hvor han tok eksamen i 1863. Tilbake i Norge ble han ansatt som amtsdyrlege i Hardanger og Voss. I 1868 ble han utnevnt til amtsdyrlege i Nordhordland, hvor han særlig skulle gi befolkningen opplæring i meieridrift.

I 1876 ble Konow ansatt som statsagronom med ansvar for å fremme husdyravlen på Vestlandet, etter en beslutning i Stortinget. I denne stillingen bodde han i Balestrand. Han døde i 1883 etter å ha blitt syk på en tjenestereise.

Konow reiste over hele Vestlandet, holdt foredrag og var dommer ved utstillinger av husdyr.  Han utga også en del skrifter om husdyrbruk, både egenforfattede og oversettelser fra andre språk.

## Referanser



## Litteratur
* Ivar Torp: «Konow, Harald Georg Christian», i
August Konow (1817–1901)

**August Konow** (født 16. mai 1817 i Bergen, død 6. januar 1901 i Østre Aker) var en norsk godseier og ordfører i Ringsaker.

## Liv
Han var sønn av den bergenske kjøpmannen Wollert Konow (1779–1839) og Cecilie Catharine Krogh (1777–1821). Han var gift med sin kusine Beate Konow (1822–1880) og far til politikeren Wollert Konow (H).

Faren ønsket at han skulle bli handelsmann. Han gikk derfor på skole i Lübeck og var ansatt i et handelshus i Bordeaux. Men selv fant han ut at han heller ville bli gårdbruker. Han var derfor en tid ved sin fars gård på Herdla, før han tok jordbruksutdannelse ved landbrukshøyskolen i Hohenheim i Württemberg og studerte kjemi ved Universitetet i Berlin. I 1851 kjøpte han storgården Tjerne i Ringsaker for 16000 spesiedaler. Som eier av Tjerne forstørret han våningshuset og bygde store driftsbygninger. Hagen ble også utvidet. Gårdsdriften ble modernisert ved at han innførte vekselbruk og tilkalte sveitsere for å forbedre fjøsstellet. Han solgte gården til sin sønn Wollert for 66000 kroner i 1882.

Selv om Konow ikke deltok i 1800-tallets politiske liv, holdt han et gjestfritt hus hvor mange av tidens personligheter kom på besøk. Særlig var Bjørnstjerne Bjørnson en hyppig gjest. Utenom gårdsdriften interesserte han seg for jakt og fiske. I Ringsaker hadde han kallenavnet «Lorden». Han var Ringsakers ordfører fra 1861 til 1867. Einar Skavlan kaller ham «en utpreget godseier, med et anstrøk av landadelsmann».

## Referanser


## Litteratur
* 
*
Markus Barth

**Markus Mogstad Barth** (født 2000) er en norsk badmintonspiller, som representerer Bergen Badmintonklubb.

Barth deltok i sommer-OL for ungdom i Buenos Aires, Argentina fra 7. til 18. oktober 2018. Han var der en del av laget "Omega" som tok en sølvmedalje i lagturneringen hvor hvert lag bestod av en blanding av spillere fra forskjellige nasjoner.

Han har også flere nasjonale meritter. Blant annet gull i junior-NM singel i 2017 og 2018, samt en bronsemedalje i singel fra senior-NM 2017.

I september 2020 vant han sin første kongepokal i NM for senior i Kristiansand. I februar 2023 vant han sin andre NM tittel som senior.

## Medaljer i norske mesterskap

## Referanser


## Eksterne lenker
*
«Chikyū»

**«Chikyū»** (地球; ちきゅう) er et japansk vitenskapelig forskningsboreskip bygget for Intergrated Ocean Drilling/Discovery Program (IODP). Boreskipet ble bygget for å endelig kunne bore over 7 kilometer under sjøbunnen på et sted hvor jordens jordskorpe er mye tynnere enn på land og inn til jordens mantel på et så stort havdyp som ingen hadde boret ennå. 

Det planlagte boredypet er signifikant mye mindre enn det Russiske Kola Superdeep Borehole (som nådde et dyp på 12 kilometer på land), men de vitenskapelige resultatene er forventet til å bli mye mer interessant grunnet boreområdet valgt for boringen som skal utføres av Chikyu inkluderer et av de mest aktive seismiske områdene i verden. 
Andre dype brønner utført i forbindelse med Deep Sea Drilling Project og Ocean Drilling Program ble utført av boreskipet Joides Resolution.

Boreskipet Chikyu som betyr ”Jorden” på japansk ble bygget av Mitsui Engineering & Shipbulding og skipet ble sjøsatt 18. januar 2002 i Nagasaki. Skipet ble utrustet av Mitsubishi Heavy Industries og overlevert til JAMSTEC 29 July 2005.

Skroget på skipet er 210 meter langt, 38 meter i bredde og 16,2 meter høyt, vekten er på ca. 57 000 brutto tonn. Dypgangen på skipet er 9,2 meter og maksimum marsj fart er på 12 knop. Skipets boretårn har en høyde på 121 meter over vannoverflaten og boretårnet og utstyr har en løfte kapasitet på 1000 ton.

Boreskipet Chikyu ble bygget for dypvanns vitenskapelige geologiske undersøkelser som nå også ikke bare inkluderer undersøkelser i aktive jordskjelv forkastningssoner, men også undersøkelser av hydrotermiske skorsteiner på havbunnen og sjøbunns metanhydrat.

Chikyu startet det vitenskapelige boreprogrammet NabTroSEIZE 16. november 2007 med å bore til 1400 meter på en fremtidig lokasjon for et dypvanns observatorium. Det Norske boreselskapet Smedvig Offshore AS fra Stavanger ble leid inn av JAMSTEC i oppstartfasen for å utføre idriftsettelse av boreoperasjonene og opplæring av lokalt personell.

## Eksterne lenker
* 
* 
* www.iodp.org
* www.jamstec.go.jp/chikyu/e/
* globenewswire.com
Qatar ExxonMobil Open 2018

**Qatar ExxonMobil Open 2018** var en tennisturnering, og del av ATP-touren 2018 som fant sted i Doha i Qatar fra 1. til 6. januar 2018. 

Det ble konkurrert i singel og dobbel for menn på hardcourt.

## Vinnere
### Singel
*  **[[Gaël Monfils]]** slo  Andrej Rubljov, 6–2, 6–3

### Dobbel
*  **[[Oliver Marach]]** /  **[[Mate Pavić]]** slo  Jamie Murray /  Bruno Soares, 6–2, 7–6(8–6).

## Eksterne lenker
*
Antennommata

* Se Systematisk inndeling

***Antennommata*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, tynne, mørke trebukker med bronseaktig metallglans. Pronotum kan være kobberfarget. Antennene er tynne, omtrent så lange som kroppen, kraftig utvidete mot spissen, de nest-ytterste leddene er omtrent kvadratiske. Pronotum er tønneformet, lengre enn bredt. Dekkvingene er nesten jevnbrede til tydelig avsmalnende bakover, og når til bakkroppsspissen. Beina er nokså lange og tynne, lårene tydelig klubbeformede.

## Utbredelse
Slekten er utbredt i Venezuela og Bolivia.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Rhinotragini Lacordaire, 1869
******** Slekten *Antennommata* Clarke, 2010
********* *[[Antennommata brunnea]]* Joly, Vigneault & Santos-Silva, 2017
********* *[[Antennommata costata]]* Clarke, 2010

## Referanser


## Kilder
* Katalog med utbredelsesdata 
* Cerambycidae of the World - Rhinotragini

## Eksterne lenker
* Bildegalleri 
* 
*
Hjellestad Jet Ski Klubb

**Hjellestad Jet Ski Klubb** er en norsk båtsportklubb som holder til i Hjellestadvika på Hjellestad utenfor Bergen. Idrettslaget ble stiftet i 1998 og er medlem av NIF under særforbundet Norges Motorsportforbund. Idrettslaget har ca. 150 medlemmer. Klubben har fostret flere europamestre og verdensmestre. Klubben ble kåret til Årets Idrettslag i Bergen 2013.

Jetski er en fysisk krevende idrett som gir styrke og god balanse. Hjellestad Jet Ski Klubb er Norges største vannscooterklubb.

## Referanser


## Eksterne lenker
*
HSD (andre betydninger)

**HSD** kan vise til:

* Hardanger Sunnhordlandske Dampskipsselskap
* Hybrid Synergy Drive
* Hochschule Düsseldorf
Båfjellmobrua

**Båfjellmobrua**, eller **Båfjellmo bru**, er en spennbetongbro på europavei 6 i Trofors i Grane kommune i Nordland. Brua er 119 meter lang, og lengste spenn er 21 meter. Brua erstattet en eldre fagverksbuebro fra 1927 som i dag er stengt for biltrafikk.

## Se også
* Liste over broer i Norge
* Liste over broer i Norge etter lengde

## Referanser
Hinnerup

**Hinnerup** er en stasjonsby i Østjylland, Danmark, med  innbyggere (2023). Byen ligger 12 km nordvest for Aarhus.

Hinnerup er administrasjonssenter i Favrskov kommune i Region Midtjylland. Før Kommunalreformen i 2007 hadde den samme funksjon i tidligere Hinnerup kommune.

Året 1862 markerer starten på det moderne Hinnerup, da den fikk stasjon på Aarhus–Randers banen. Stasjonen kom til området på initiativ av 
greven av Frijsenborg.

## Referanser




## Eksterne lenker
*
Troforsbrua

**Troforsbrua** er en veibro på fylkesvei 803 i Trofors i Grane kommune i Nordland. Brua er 56 meter lang, og lengste spenn er 54 meter. Brua krysser Troforsen og ble åpnet i 1932. Brua ligger ca. 270 meter vest for Grane barne- og ungdomsskole.

## Se også
* Liste over broer i Norge
* Liste over broer i Norge etter lengde

## Referanser
Ingeborg Motzfeldt Løchen

**Ingeborg Mathia Motzfeldt Løchen** (født 26. august 1875, død 6. februar 1946) var en norsk fotograf og forfatter. Hun er kjent for sine portrettfotografier av blant andre Fridtjof Nansen og Erik Werenskiold.

## familie
Løchen ble født i 1875 som datter av jurist og politiker Ernst Motzfeldt og Else Motzfeldt, født Gram. Hun var en yngre søster av juristen Ulrik Anton Motzfeldt (1871-1942). Farfaren var Ulrik Anton Motzfeldt. Morens slekt var fra gården Ask på Ringerike, der også Løchen ble født. Hun ble døpt i Norderhov kirke 3. oktober 1875. Faren Ernst var statsråd i Emil Stangs andre regjering fra 1893 til 1894.

Løchen vokste opp i Kristiania. Moren Else døde tidlig, og faren giftet seg på nytt med Elses søster Margrethe. Ifølge Løchen selv ble tanten hennes «andre mor».

24. august 1909 giftet Løchen seg med juristen Thorvald Løchen. Han var amtmann (fylkesmann) i Nordre Trondhjems amt fra 1902 til 1916 og stiftsamtmann i Hedmarkens amt fra 1916 til 1926. Paret hadde ingen barn.

## Fotograf
Løchen var fotograf og tok flere fotografier av polfareren Fridtjof Nansen og hans familie, samt av tegneren Erik Werenskiold. De fleste fotografiene er tatt mellom 1900 og 1910. Bildesamlingen hennes oppbevares hos Nasjonalbiblioteket. 

;Et utvalg av Løchens fotografier

File:No-nb_bldsa_2c011.jpg|Erik Werenskiold maler med sin sønn Dagfin Werenskiold på armen, ca. 1900.
File:No-nb_bldsa_1a027.jpg|Fridtjof Nansen, rundt 1900.
File:No-nb_bldsa_2b015.jpg|Fridtjof Nansens barn  Irmelin Nansen (på en lekehest) og Kåre Nansen, ca. 1902.
File:No-nb_bldsa_2a008.jpg|Fridtjof Nansen til hest på hingsten Hemingen ved «Polhøgda», ca. 1902.
File:No-nb_bldsa_2a005.jpg|Fridtjof Nansen ved skrivebordet hjemme på «Polhøgda», før 1904.
File:No-nb_bldsa_2a016.jpg|Fridtjof Nansen og Erik Werenskiold i malerens atelier, en gang før 1907.
File:No-nb_bldsa_2a017.jpg|Fridtjof Nansen med sine fem barn Liv Nansen (senere Høyer), Odd Nansen, Åsmund Nansen, Kåre Nansen og Irmelin Nansen (senere Revold), ca. 1908.
File:No-nb_bldsa_2c026.jpg|Erik Werenskiold hjemme i sitt atelier, før 1908.
File:No-nb_bldsa_2c023.jpg|Erik Werenskiold, før 1908.
File:No-nb_bldsa_7a009.jpg|Fridtjof Nansen på ski på Lysaker, før 1910.
File:No-nb_bldsa_2a030.jpg|Fridtjof Nansen, før 1914.


## Forfatterskap
Mot slutten av livet skrev Løchen også bøker, blant annet om Fridtjof og Eva Nansen, som hun innledet et livslangt vennskap med, og om slektsgården Ask. I tillegg utgav hun flere av brevene som var blitt vekslet mellom foreldrene i bokform. To av bøkene ble utgitt etter Løchens død, på bakgrunn av hennes nedtegnelser.

* *[https://urn.nb.no/URN:NBN:no-nb_digibok_2010070105028 Somre og vintre på Ask: optegnelser fra en Ringeriksgård]*, Aschehoug 1940
* *[https://urn.nb.no/URN:NBN:no-nb_digibok_2007011101085 To unge i en svunnen tid : brevveksling mellom Else Gram og Ernst Motzfeldt]*, Aschehoug 1945
* *[https://urn.nb.no/URN:NBN:no-nb_digibok_2007060401011 Minner fra et vennskap: Eva og Fridtjof Nansen]*, Aschehoug 1962

## Referanser
OVO Sound

**OVO Sound**  er et plateselskap grunnlagt av hiphop-artisten Drake, Oliver El-Khatib og produsent Noah «40» Shebib i 2012. Selskapet opererer som et datterselskap av, og distribueres gjennom, Warner Bros. Records.

Platemerket huser artister som Drake, PARTYNEXTDOOR, Majid Jordan, OB O'Brien, Roy Woods og dvsn, samt produsenter som 40, Boi-1da, T-Minus, Mike Zombie, Nineteen85 og Future the Prince.

## Medlemmer

### Nåværende artister

### Tidligere artister

### Produsenter

## Referanser


## Eksterne lenker
*
Louis Fieser

**Louis Frederick Fieser** (født 7. april 1899, død 25. juli 1977) var en amerikansk organisk kjemiker, og ble professor emeritus ved Harvard University i 1968. Han er kjent for syntesen av napalm når han jobbet ved Harvard i 1943. Hans prisbelønte forskning omfatter arbeid på blodpropper, inkludert den første syntesen av vitamin K, syntese og screening av quinoner som antimalariamedisin, arbeid med stereoider som ledet han til syntesen av kortison, samt studiet av polysykliske aromatiske hydrokarboner. 

## Referanser
Hallabolaget

**Hallabolaget**, egentlig **Halla Aktiebolag**, var en norsk-finsk skogbruksselskap, etablert i 1875 av ni skogeiere fra Elverum for å drive virksomhet i og rundt Kotka. Selskapet omfattet etterhvert store skogeiendommer og 5 sagbruk. Det drev fram til 1916, da virksomheten ble solgt til det finske Kymmene Aktiebolag.

De ni eierne var Hans Peter Rogstad, Helge Væringsaasen, Ole Rogstad, Helge Berger, Gunder Sætersmoen, Ole Møystad, Per Rogstad, Carsten Sæthren og Henrik Opsahl. De tilhørte samme generasjon av storbønder og samfunnsstøtter i Elverum; fire av dem var ordførere i perioden 1879–1893. Væringsaasen, Berger og Sætersmoen var søskenbarn, mens brødrene Rogstad var svogere til Væringsaasen og Berger. 
## Se også
* Liste over ordførere i Elverum
## Referanser
Langebrua

**Langebrua** er en 73 meter lang bjelkebru over Vosso i Voss kommune i Hordaland. Den ble åpnet i 1926 og er en del av riksvei 13. Under en flom i oktober 2014 ble brua stengt på grunn av en container som var på vei ned elva, som man fryktet at skulle ta med seg brua. Containeren tok ikke med seg brua, den forsvant videre nedover i Vosso. Tidligere samme dag ble Tintrabrua tatt av vannmassene.

## Se også

* Tintrabrua

## Kilder

* [Vegvesenets vegkart](https://www.vegvesen.no/vegkart/vegkart/#kartlag:geodata/hva:(~(id:60,filter:(~),farge:'0_0))/@32170,6751994,14/vegobjekt:272319776:58b02c:60)
* De forsømte broene (VG 2017)
* 200-års flom på Voss(NRK 2014)

## Eksterne lenker

* Langebrua på Google Street View
Amborotragus

* Se Systematisk inndeling

***Amborotragus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, slank, mørk trebukk med noe forkortede dekkvinger. Hannen er helsvart med grønnlig metallglans, hunnen er brunsvart, pronotum gulrødt med to svarte flekker, dekkvingene med en lys lengdestripe. Antennene er tynne, rundt to tredjedeler så lange som kroppen, utvidet i spissen. Pronotum er tønneformet, lengre enn bredt. Dekkvingene er tydelig innsvingende på sidene, dekker noe over to tredjedeler av bakkroppens lengde. Beina er nokså lange og tynne, lårene tydelig klubbeformede.

## Utbredelse
Slekten er utbredt i Bolivia.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Rhinotragini Lacordaire, 1869
******** Slekten *Amborotragus* Clarke, 2013
********* *[[Amborotragus vestigiepimeron]]* Clarke, 2013

## Referanser


## Kilder
* Katalog med utbredelsesdata 
* Cerambycidae of the World - Rhinotragini

## Eksterne lenker
* Bildegalleri 
* 
*
Anton Matheus Andreassen

**Anton Matheus Andreassen** (født 10. mai 1855 i Nesseby, død 25. februar 1938 i Elverum) var en norsk jurist og politiker. Han var lensmann i Elverum 1893–1902, politimester 1902–1925, ordfører i Elverum 1890-1893 og vararepresentant til Stortinget 1892–1900  for Venstre, og møtende i 1896 og 1897.

Han tok artium i 1875 og ble cand.jur. i 1880. Fra 1884 drev han advokatpraksis i Elverum. Fra 1887 var han medlem av kommunestyret i Elverum, og i 1889 ble han varaordfører. Han fungerte som ordfører i 1889 da Eivind Torp møtte på Stortinget, og fra 1890 etter Torps død. I perioden 1891–93 var han valgt ordfører. Fra 1893 var han lensmann i Elverum, og måtte trekke seg fra lokalpolitiske verv. Fra 1902 var han politimester i Glommendalen, med bosted Elverum.

Han var også engasjert på flere områder. Han var med på å stifte Elverums arbeiderforening i 1885 og Elverums sygekasse i 1887, og var formann i begge foreningene, i tillegg til å være leder av det lokale Venstre-laget. 

Faren Christian Andreassen var lensmann i Nesseby, stortingsrepresentant og samisk salmedikter og avisredaktør. 
## Referanser


## Eksterne lenker
*
Kommunestyre- og fylkestingsvalget 1987

**Kommunestyre- og fylkestingsvalget 1987** var et riksdekkende lokalvalg i Norge som fant sted 13. og 14. september 1987. Det ble holdt valg til 448 kommunestyrer og valg til 18 fylkesting.
Hypervisor

En **hypervisor** eller **virtuell maskinmonitor** (**VMM**) er dataprogramvare, firmware eller maskinvare som oppretter og styrer virtuelle maskiner (VM).

En datamaskin der en hypervisor kjører én eller flere VM-er kalles en *vertsmaskin*, og hver VM kalles en *gjestemaskin*. Hypervisoren presenterer gjesteoperativsystemene med et virtuelt operativsystem og styrer utførelsen av gjesteoperativsystemene. Flere forekomster av en rekke operativsystemer kan dele VM-varens ressurser. For eksempel kan Linux, Windows og macOS-forekomster alle kjøres på én enkelt fysisk X86-maskin. Dette står i kontrast til virtualisering på operativsystemnivå, hvor alle forekomster (vanligvis kalt *containere*) må dele en enkelt kjede, selv om gjesteoperativsystemene kan variere i brukerplass, for eksempel forskjellige Linux-distribusjoner med samme kjerne.
Oleg Gazmanov

**Oleg Mikhajlovitsj Gazmanov** (russisk: Олег Михайлович Газманов; født 22. juli 1951 i Gusev i Kaliningrad oblast) er en russisk sanger.

Gazmanov har vært aktiv siden 1980-årene. Han er kjent for sine patriotiske og nasjonalistiske sanger. «Вперед Россия» anses som selve signaturlåten for hans patriotiske repertoar.

En av hans nyeste sanger: «крымский мост» «Krimbroen» omhandler broa mellom Russland halvøya «Krim».

Han komponerer ikke bare egne sanger, men synger også tradisjonelle russiske sanger som: «Катюшка».
Sangenes målgruppe er ønsket så bred som mulig og han har eget album med flere av sine kjente sanger «remixet» og sunget av barn i alle aldere.

## Eksterne lenker
* 
* 
* 
*
Iyanola

* Se Systematisk inndeling

***Iyanola*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, nokså bred, fint hårete, brungul trebukk. Antennene er tynne, litt over halvparten så lange som kroppen, noe sagtakket i spissen. De blir gradvis mørkere mot spissen. Hodet har en tydelig "snute" og litt utstående fasettøyne. Pronotum er nærmest klokkeformet sett ovenfra, gjerne med en svart midtflekk. Dekkvingene er brede, bredden nokså jevn, med et litt mørkere midtparti og lysere sider. Beina er middels lange, lårene litt klubbeformede. Arten ligner ikke noe særlig på andre trebukker i gruppen Rhinotragini.

## Utbredelse
Arten er bare kjent fra St. Lucia i Karibia.

## Systematisk inndeling

Slektslisten følger . Arten har også vært plassert i slekten *[[Fortuneleptura]]* (Lepturini). 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Rhinotragini Lacordaire, 1869
******** Slekten *Iyanola* Lingafelter & Ivie, 2013
********* *[[Iyanola romei]]* (Touroult, 2011)

## Referanser


## Kilder
* Katalog med utbredelsesdata 
* Cerambycidae of the World - Rhinotragini

## Eksterne lenker
* Bildegalleri 
* 
*
Karl Artelt

**Karl Artelt** (født 31. desember 1890 i Salbke i provinsen Sachsen i kongeriket Preussen; død 28. september 1981 i Halle an der Saale i Bezirk Halle i DDR) var en tysk politiker.

Arteilt deltok i matrosopprøret i Kiel som var begynnelsen på novemberrevolusjonen. Han organiserte det første soldatråd. I 1908 ble han medlem av SPD, og ble senere medlem av USPD. Våren 1919 deltok han i grunnleggelsen av KPD i Magdeburg og i 1946 ble han medlem av SED.

## Referanser
Verdenscupen i svømming

**Verdenscupen i svømming** er en internasjonal serie av konkurranser i svømming. Verdenscupen foregår vanligvis på høsten, rett etter siste store internasjonale mesterskap (VM/OL). Serien startet i 1988/1989 og er åpen for svømmere fra nasjoner som er medlem av FINA. Med unntak av 2015-sesongen blir det konkurrert i kortbanesvømming, og verdenscupen er vanligvis starten på kortbanesesongen som avsluttes med VM eller EM i kortbanesvømming i desember.

## Eksterne lenker
*
*
*
Verdenscupen i bueskyting

**Verdenscupen i bueskyting** er en internasjonal serie av konkurranser i bueskyting. Verdenscupen foregår vanligvis på sommeren og består vanligvis av 5 konkurranser. 
Serien startet i 2006 og det konkurreres både i recurve og compound.

## Medaljetabell

## Eksterne lenker
* World Archery Federation
Dmitrij Rostovskij

**Dmitrij Rostovskij** (ukrainsk: Димитрій), egentlig **Daniil Savvitsj Tuptalo** (russisk: Даниил Саввич Туптало) født 21. desember 1651 i Makarov i Kosakk-hetmanatet, død 8. november 1709 i Rostov i Tsar-Russland) var en russisk ortodoks kirkeleder, og komponist. Han er helgenkåret innen den ortodokse kirke.

Dmitrij ble 1702 metropolitt i Rostov. Han hadde en omfattende, delvis skolastisk utdannelse, og bekjempet som kirkepolitiker katolisismen og hevdet den ukrainske kirkes selvstendighet mot Moskva. Han virket også for folkeopplysning og tok de undertrykte i forsvar til og med mot tsar Peter selv. 

Dmitrij har forfattet historiske arbeider og mysteriespill, en mengde prekensamlinger og en biografi over russiske helgener, de frommes innen den ortodoksa kirkens mest leste bok. Han skrev en mengde salmer, også som komponist, og en opera/oratorium fra 1705 hevdes å ha ham som opphavsmann eller sammenstillere. 

Han ble kanonisert i 1757.

## Referanser


## Kilder
* *[[Svensk uppslagsbok]]*. Malmö 1931.
Lungefibrose

**Lungefibrose** (eller **pulmonal fibrose**) er en lungesykdom der vevet i lungene skades og erstattes av arrvev og som innskrenker pasientens lungekapasitet.

De vanligste symptomene på lungefibrose er kortpustethet og tørrhoste. Ved alvorlig tilstand kan pasienten oppleve åndenød også uten fysisk anstrengelse.

Den er flere årsaker til lungefibrose, herunder miljømessig påvirkning ved innånding av støv eller sigarettrøyk, eller som en bivirkning av annen medisinsk behandling. Når sykdommen oppstår uten kjent utløsende årsak kalles det idiopatisk lungefibrose. Skadene på lungevevet oppstår ved at kroppen går til angrep på sine egne celler.

Det finnes ingen behandling som kan reversere prosessen og gjenetablere fungerende lungevev der det er dannet arrvev. Medikamentell behandling kan bremse utviklingen av sykdommen.

## Referanser
Verdensserien i badminton

**Verdensserien i badminton** er en internasjonal serie av konkurranser i badminton som foregår fra januar til desember. Serien startet i 2018 og er åpen for spillere fra nasjoner som er medlem av BWF. Det konkurreres i totalt 26 turneringer, hvor tre turneringer er Super 1000, det høyeste nivået av verdensserien. Serien avsluttes med BWF World Tour Finals i desember.

## Referanser
Rasmus Gerhard Rønneberg

**Rasmus Gerhard Rønneberg** (født 9. juli 1822 i Ålesund, død 14. juni 1884 i Ålesund) var en norsk grosserer og fransk konsul i Ålesund. 

Han overtok sammen med sin eldre bror Carl E. Rønneberg (1815–1880) den forretningen som deres far Carl Rønneberg hadde etablert i Ålesund, Carl E. Rønneberg & Sønner, gjerne kalt det rønnebergske handelshus. Ifølge Bjørn Jonson Dale «avføydaliserte» Rasmus Gerhard Rønneberg og broren borgerskapet i Ålesund ved å «avskaffe jordegods og leilendinger som grunnlag for kjøpmannskapet, og [åpnet dermed] for kapitalistisk drift på alle nivåer».

## Referanser
Andrássy út

**Andrássy út** (Andrássygaten) er en gate i Ungarns hovedstad Budapest, bygget i perioden fra 1872 til 1885. Gaten er oppkalt etter tidligere statsminister Gyula Andrássy (1823–1890). Under gaten går Millennium undergrunnsbane bygget i perioden 1893 til 1896, den første i sitt slag på det europeiske kontinent. Gaten og undergrunnsbanen ble i 2002 oppført på UNESCOs liste over verdens kulturarv.

## Historie
Etter at det osmanske riket hadde trukket seg tilbake, begynte rehabiliteringen av Budapest mot slutten av 1700-tallet. Det ungarske vitenskapsakademi ble bygget i 1862, parlamentet ble oppført fra 1884 til 1904 og Kjedebroen (Széchenyi lánchíd) kom i 1849. Broen symboliserte sammenslåingen av Buda og Pest, som riktignok ikke ble gjennomført formelt før i 1873. Da Andrássy út ble bygget, var den et symbol på utviklingen av Budapest til en europeisk metropol. Gaten er oppkalt etter tidligere statsminister Gyula Andrassy som var en sentral pådriver for byggingen.

Gaten og undergrunnsbanen ble oppført på UNESCOs verdensarvliste i 2002 som en tilføyelse. Allerede i 1987 var slottshøyden på Budasiden og Donaus bredder i Budapest oppført som verdensarv.

## Plassering og bebyggelse
Gaten ligger i bydelen Pest, på Donaus venstre bredd. Den er ca. 2,5 kilometer lang, og strekker seg fra gaten Bajcsy-Zsilinszky út,sørøst for Szent István-bazilika (Sankt Stefan-basilikaen), til Hősök tere (Helteplassen) ved Városliget (byparken). Langs gaten ligger blant annet Den ungarske statsopera. Karakteristiske kryss i gaten er Oktogon-plassen og Kodály körönd, oppkalt etter Zoltán Kodály.

## Galleri

Fil:Hungarian State Opera House(PDXdj).jpg|Den ungarske statsopera.
Fil:Budapešť 0187.jpg|Det tidligere musikkakademiet.
Fil:Budapest Haus des Terrors.jpg|Terrorens hus.
Fil:Hősök tere éjszaka - Budapest.jpg|Helteplassen med kunstmuseet (til venstre).


## Referanser
Hedensted

**Hedensted** er en by i Østjylland, Danmark, og utgjør sammen med nabobyen Løsning et sammenhengende byområde med  innbyggere (2023).

Den er administrasjonssenter i Hedensted kommune i Region Midtjylland. Før Kommunalreformen i 2007 hadde den samme funksjon i tidligere Hedensted kommune.

I byen ligger Hedensted kirke fra 1100-tallet, kirken er særlig kjent for sine kalkmalerier.

## Referanser




## Eksterne lenker
*
Eivind Torp

**Eivind Olsen Torp** (født 12. mai 1844 i Løten, død 16. mai 1890 i Kristiania) var lærer og skolegrunnlegger i Elverum,  stortingsrepresentant (V) for Hedmark 1886–1890 og ordfører i Elverum 1884-1890.

Torp var sønn av gårdbrukeren Ole Engebretsen Torp og Oleanna Olsdotter Stafseng på Store Torp i Løten. Han var fra 1867 elev i Hamar offentlige lærerskoles første kull, og tok eksamen i 1869. Etter å ha vikariert i hjembygda våren 1870, ble han ansatt som lærer i Elverum fra høsten 1870, i den offentlige skolen på klokkergården Fossum. I 1873 startet han «Elverum privatskole», som på få år ekspanderte til middelskole, folkehøgskoleaktige kurs, og fra 1880 et lærerinnekurs. Det folkehøgskoleaktige var initiert og påskyndet av skogeieren og Venstre-mannen Helge Væringsaasen. Slik ble Torps skole en forløper for den private lærerutdanninga ved Elverum friseminar, etablert av Torps svigersønn Olav Andreas Eftestøl i 1892. Torp drev fra 1876 skolen i skolebygget «Folkvang».

Han var medlem av kommunestyret i Elverum fra 1876, var ordfører 1883–90 og stortingsrepresentant fra 1886. 1880–85 var han varamann til Stortinget. På Stortinget var han medlem av militærkomiteen, fra 1889 også medlem av Lagtinget. Han deltok på Venstres representantskapsmøter i 1885, 1886 og 1888.

Torp døde i 1890 i Kristiania mens han møtte på Stortinget.

En minnestøtte over Torp ble reist i 1892 utenfor Folkvang; det er en høy granittsøyle med en portrettmedaljong i bronse, modellert av Mathias Skeibrok. Torps datter Helga giftet seg senere med farens kollega og ettermann Olav Andreas Eftestøl. Deres sønn Eivind Torp (f 1883) var bestyrer av Klevfos Cellulose- & Papirfabrikk. Sønnesønnene Helge Eivind Torp og Kåre Håvard Torp var leger. 
## Referanser


## Eksterne lenker
*
Aristeasbrevet

**Aristeasbrevet** er et hellenistisk skrift fra 200-tallet f.Kr., et av pseudepigrafiene. Den jødiske oldtidshistorikeren Josefus nevner brevets forfatter, Aristeas, og dessuten brevets mottager, Filokrates, i sine nedtegnelser.

Over tyve manuskripter av brevet er bevart, og verket nevnes ofte og siteres i andre tekster. Brevets forfattere forteller om hvordan kongen av Egypt, antagelig Ptolemaios II Filadelfos, av sin bibliotekar Demetrius Phalereus oppfordres til å få oversatt den hebraiske Bibelen til gresk. Den greske betegnelsen på den hebraiske Bibelen er Pentateuk.

## Brevets hensikt
Brevets forfatter er sannsynligvis en jøde, formodentlig bosatt i Alexandria, som har ønsket å gi en tendensiøs skildring av hvordan oversettelsen som ble kjent som Septuaginta ble til. Etter råd fra Demetrios av Faleron, forstander for biblioteket i Alexandria, skal Ptolemaios ha sendt et følge, som Aristeas også deltok i, med kostelige gaver til ypperstepresten Eleazar i Jerusalem. Utsendingene fremsatte en anmodning fra Ptolemaios til om å sende ham menn som kunne oversette den jødiske loven, det vil si de fem Mosebøkene, til gresk. Eleazar sendte da 72 mann til øya Faros, der de i løpet av 72 dager fullførte oversettelsen.

Aristeasbrevet er et typisk hellenistisk litteraturprodukt, som fra et språklig synspunkt er viktig som eksempel på koinespråket.

## Referanser


## Se også
* Septuaginta
* Den masoretiske tekst
81. infanteribrigade

**81. infanteribrigade** var en brigade i den prøyssiske armé. Brigaden ble opprettet den 1. april 1897, og hadde sitt hovedkvarter i Lübeck. I 1901 fikk brigaden sitt hovedkvarter i Moltkestraße 25 i Schloss Rantzau, i 1912 i Mengstraße 4 som senere ble kalt Buddenbrookhaus og i 1913 til Braunstraße 12.

Brigaden ble oppløst i 1919.

## Litteratur
* Holger Ritter: *Geschichte des Schleswig-Holsteinischen Infanterie-Regiments Nr. 163.* (= Erinnerungsblätter deutscher Regimenter. Truppenteile des ehemaligen preußischen Kontingents. Band 184), Leuchtfeuer Verlag, Hamburg 1926.
* Otto Dziobek: *Geschichte des Infanterie-Regiments Lübeck (3. hanseatisches) Nr. 162.* Offizier-Verein ehem. 162er, Lübeck 1922.
* Hugo Gropp: *Hanseaten im Kampf.* Verein ehem. Angehöriger Reserve 76 e. V., Hamburg 1932.
* Harboe Karde: *Das Reserve-Feldartillerie Regiment Nr. 17.* (= Erinnerungsblätter deutscher Regimenter. Truppenteile des ehemaligen preußischen Kontingents. Band 30), Verlag Gerhard Stalling, Oldenburg 1922.
* Ernst-Heinrich Schmidt: *Heimatheer und Revolution 1918.* Deutsche Verlags-Anstalt, Stuttgart 1981, ISBN 3-421-06060-6.
Stakys apostelen

**Stakys apostelen** (død 54) var ifølge den ortodokse kirkes tradisjon den annen biskop av Byzantion (det senere Konstantinopel) i perioden 38 til 54. Der etterfulgte han apostelen Andreas, og var også blitt bispeviet av denne. Det greske navnet, Σταχύς, betyr aks. Andre navneformer er *Stakhias* og *Eustachius*.

I den ortodokse kirke anses han som en av Jesu såkalte sytti apostler og han æres spom helgen. Ifølge den ortodfokse trasisjon døde han en naturlig død. Hans festdag er den 31. oktober.

Det heter videre at han var identisk med den Stakys som nevnes av apostelen Paulus i Romerbrevet 16, 9 som da værende i Roma.

Han er også å finne på listen over biskoper av  Argyropolis (nå Eminönü), en liste som ble til på 600-tallet.

## Referanser
Epipoda

* Se Systematisk inndeling

***Epipoda*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, avlange, brunlige trebukker med noe forkortede dekkvinger. Hodet, pronotum, undersiden av thorax og beina er brunsvarte, dekkvingene tegnet i gulbrunt og brunsvart, bakkroppen rødbrun på undersiden. Antennene er tynne, rundt halvparten så lange som kroppen. Pronotum er tønneformet. Dekkvingene er tydelig innsvingende på sidene, dekker halavparten til to tredjedeler av bakkroppens lengde. Beina er middels lange, lårene tydelig klubbeformede.

## Utbredelse
Slekten er utbredt i Bolivia og Brasil.

## Systematisk inndeling

Slektslisten følger . 

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Rhinotragini Lacordaire, 1869
******** Slekten *Epipoda* Clarke, 2014
********* *[[Epipoda abeli]]* Clarke, 2014
********* *[[Epipoda vanini]]* Clarke, 2014

## Referanser


## Kilder
* Katalog med utbredelsesdata 
* Cerambycidae of the World - Rhinotragini

## Eksterne lenker
* Bildegalleri 
* 
*
Titus (Bibelen)

**Titus** (født i år 10 eller 11 formodentlig i Korint, død i 107 i Gortyn på Kreta) nevnes i Det nye testamente som en i apostelen Paulus' følge. Titus nevnes flere ganger i de paulinske brev og et av Bibelens skrifter er stilet til ham; Paulus' brev til Titus, *Titusbrevet*. Titus var med Paulus og Barnabas i Antiokia og ledsaget dem til Apostelmøtet i Jerusalem (ApGj 15,2 og Gal 2,1-3).

Han var angivelig ikke-jøde, idet det fremgår at Paulus ikke ville omskjære ham (Gal 2,3). Titus' manglende omskjæring blir av Paulus brukt som vitnesbyrd på, at hedninger som omvendes til kristendommen, ikke behøver å overholde de jødiske forskrifter for å være riktige kristne.

Ved en senere anledning plasseres Titus ifølge de paulinske brev i Efesos sammen med Paulus og Timoteus hvorfra han sendes til Korint for å innsamle en pengegave til de fattige kristne i Jerusalem (2 Kor. 8,6 og 12,18). 

Han omtales siste gang i 2.Tim 4,10 hvor han oppholder seg i Roma sammen med Paulus som nå er i fangenskap. Det nye testamentet omtaler ikke hans død. – Ifølge en kirkelig tradisjon ble Titus ordinert til biskop på Kreta. Han døde ifølge tradisjonen i år 107, 95 år gammel.

I den katolske kalender blev han opprinnelig feiret den 6. februar, men han er dag blitt flyttet til den 26. januar.

Navnet Titus var et alminnelig romersk navn i antikken og betyr *aktverdig*. 

## Referanser


## Litteratur
* Hermann von Lips: *Timotheus und Titus: Unterwegs für Paulus.* Evangelische Verlagsanstalt, Leipzig 2008, ISBN 978-3-374-02621-0.
Urbanus (helgen)

**Urbanus** var en tidlig kristen som nevnes i Det nye testamente.

I Romerbrevet (Rom 16,9) nevnes Urbanus av Paulus som hans hjelper og hilses sammen med Stakys. Han skal senere ha blitt biskop i Makedonia og led martyrdøden sammen med tre andre kristustroende i et folkeoppløp. Urbanus æres som helgen hans minnedag er 31. oktober.

## Eksterne lenker
* 
* i www.heiligenlexikon.de
* [i ''Vollständiges Heiligen-Lexikon'' (1858)](http://www.zeno.org/Heiligenlexikon-1858/A/Urbanus,+S.+(21))